Spisak faraona
U ovom popisu hronološki su navedeni makroperiodi slavne egipatske historije, od ujedinjenja Gornjeg i Donjeg Egipta, pa do pada pod vlast Rimskog imperija, historija starog Egipta, države koja je trajala kao nijedna prije ni poslije nje – preko 3100 godina. Tu su, nadalje, hronološki navedene sve dinastije egipatskih faraona, s (za one za koje su Egiptolozi znanstveno ustanovili) razdobljem vladavine, imenima roditelja i potomaka, imena pod kojima su rođeni, nadimaka-epiteta, imena pod kojima su nam uglavnom poznati, mjesta gdje su sahranjeni i poznatih građevina koje su (neki) dali izgraditi. Mnoga imena su skraćena na razumljivu mjeru jer su gotovo svi faraoni uzimali nebulozno dugačka i zvučna opisna imena da time, vjerovatno, pokažu svoju moć i bliskost s bogovima. Tako je npr. puno kraljevsko ime, famoznog a u stvari historijski beznačajnog i ranoumrlog faraona Tutankhamona, glasilo: "Hor Ka-nakht tut-mesut, Nebti Nefer-hepu Segereh-tawy, Sehetep-netjeru Nebu, Neb Hor Wetjes-khau Sehetep-netjeru, Nesut Bit Nebkheperure, Sa re Tutankhamun Heqaiunushema".